Marca de Carniola

[miniatura|280px|dereita|**Marca de Carniola** (*Mark Krain*), no sueste do [Sacro Imperio Romano Xermánico, no século X. Véxase a antiga capital *Krainsburg* (*Kranj*) e a súa cidade máis grande *Laibach* (Ljubljana).]]
A **Marca de Carniola** (en esloveno: *Kranjska krajina*; en alemán: *Mark Krain*), tamén chamada **Margraviato de Carniola**, foi un estado no sueste do Sacro Imperio Romano Xermánico na Alta Idade Media, o predecesor do ducado de Carniola.

O seu territorio correspondía, *grosso modo*, á presente rexión central de Carniola da actual Eslovenia.

No tempo da súa creación, a marca servía como defensa fronteiriza contra os reinos de Hungría e Croacia.

## Historia 
### Antigüidade 
Antes da chegada dos romanos (ca. 200 a.C.), os taurisci habitaban no norte da Carniola, os panonios no sueste, e os iapodes ou carni, unha tribo céltica, no suroeste.

Carniola formou parte inicialmernte da provincia romana de Panonia. Posteriormente, a parte norte foi unida a Noricum, as partes suroccidental e suroriental e a cidade de Aemona, a Venecia e Istria. En tempos de Augusto toda a rexión desde Aemona ao río Kolpa pertencía á provincia de Savia.

### Idade Media 
Despois da caída do Imperio Romano de Occidente (476), Carniola foi incorporada ao reino de Italia e, en 493, baixo Teodorico o Grande formou parte do reino ostrogodo. Os carni viviron entre o alto Sava e o Soča.

Contra finais do século VI os eslavos asentáronse na rexión, chamada polos escritores latinos *Carnia* ou *Carniola* (pequena Carnia). Este nome deu lugar aos *Krajina* (esloveno) e *Chrainmark* (alemán). Os novos habitantes eslavos estiveron sometidos aos ávaros, dos que finalmente piideron liberarse, uníndose ao grande estado eslavo de Samo.

Desde o ano 788 a rexión estivo gobernada polos francos, desde que Carlomagno creou a Marca (ou Margraviato) de Friuli, engadiu Carniola a este feudo.

Porén, tras a división do Friuli, unha rexión histórica italiana, Carniola foi unha Marca independente, de aí o nome de **Marca de Carniola** ou  **Margraviato de Carniola** co seu propio margrave eslavo á cabeza que vivía na cidade eslovena de Kranj, suxeito ao gobernador de Baviera primeiro e, despois de 976, aos duques de Carintia.

En 1071, Henrique IV a encomenda ao Patriarca de Aquilea, unha cidade de nordeste de Italia.

Na Idade Media, a Igrexa ocupouse da gran pobreza presente en Carniola. Os bispos convertéronse en señores feudais, incluíndo a rexión eslovena e as súas cidades. Por outro lado, os duques gobernaron a provincia durante case medio século.

Finalmente, Carniola foi transferida, co acordo do patriarca, a Frederico II de Babenberg que obtivo o título de Duque en 1245, pero morreu o ano seguinte durante unha batalla e foi sucedido por Ulrich III, que casou con Agnes de Andechs, unha parente do patriarca. Ulrich pagou a construción de igrexas e mosteiros e instalou o seu goberno na cidade de Kostanjevica, Eslovenia.Por último, en 1268, legou ao rei Otakar II de Bohemia todas as súas posesións e o seu goberno de Carintia e Carniola.

## Lista de margraves
*Poppo I, 1040&ndash;1044, conde de Weimar, tamén margrave de Istria desde 1012
*Ulrico I, 1045&ndash;1070, fillo, conde de Weimar, tamén margrave de Istria desde 1060
*Poppo II, 1070&ndash;1098, fillo, tamén margrave de Istria desde 1096
**Ulrico II, 1098&ndash;1107, irmán, conde de Weimar, tamén margrave de Istria

Casa de Sponheim:
*Engelberto I, 1107&ndash;1124, tamén margrave de Istria, duque de Carintia desde 1122
*Engelberto II, 1124&ndash;1173, fillo, tamén margrave de Istria

Casa de Andechs:
*Bertoldo I, 1173&ndash;1188, tamén margrave de Istria

Duques de Merania:
*Bertoldo II, 1188&ndash;1204
*Enrique, 1204&ndash;1228
*Otón I, 1228&ndash;1234
*Otón II, 1234&ndash;1248

Casa de Babenberg:
*Frederico II o Belicoso, 1245&ndash;1246, duque de Austria e Estiria desde 1230

Casa de Sponheim:
*Ulrico III, 1248&ndash;1269, tamén duque de Carintia desde 1256

Dinastía Přemyslida:
*Ottokar II, 1269&ndash;1276, reo de Bohemia, tamén duque de Austria, Estiria e Carintia

Casa de Habsburgo:
*Rodolfo, 1276&ndash;1286, rei alemán (Rei de romanos) desde 1273, tamén duque de Austria, Estiria e Carintia até 1282

Dinastía Meinhardiner:
*Meinhard, 1286&ndash;1295, conde de Tirol desde 1258, tamén duque de Carintia 
*Henrique, 1295&ndash;1335, fillo, tamén rei de Bohemia 1306 e 1307-10, duque de Carintia e conde de Tirol

Casa de Habsburgo:
*Alberte II, 1335&ndash;1358, neto do rei Rodolfo, duque de Austria e Estiria desde 1330, tamén duque de Carintia
*Rodolfo IV, 1358&ndash;1364, fillo, tamén duque de Austria, Estiria e Carintia, conde de Tirol desde 1363. Declarouse a si mesmo "duque de Carniola" en 1364.

## Notas 
## Véxase tamén 
### Bibliografía 
* Ellen Churchill Semple: "The Barrier Boundary of the Mediterranean Basin and Its Northern Breaches as Factors in History". *Annals of the Association of American Geographers*, Vol. 5, (1915), pp.&nbsp;27–59. [http://www.jstor.org/discover/10.2307/2560716?uid=3737952&uid=2&uid=4&sid=21104128778283 ] 
* James Westfall Thompson: *Feudal Germany, Volume II*. Nova York: Frederick Ungar Publishing Co., 1928.

### Outros artigos 
* Carniola
* Ducado de Carintia
* Fiuli
* Reino de Samo
* Imperio carolinxio
* Eslovenia
* Historia dos eslavos do sur